wickkiey/tamil-wikipedia-chunked huggingface dataset:
# கிஷான் பிரசாத்

## அரசியல் வாழ்க்கை

1892ஆம் ஆண்டில் இவர் ஐதராபாத்தின் பேஷ்காராகவும், 1902ஆம் ஆண்டில் திவானாகவும் நியமிக்கப்பட்டார். இந்த பத்து ஆண்டு காலப்பகுதியில் இவர் மாநில நிர்வாகத்தில் ஒரு முக்கிய பங்கைக் கொண்டிருந்தார். இவர் நிசாமின் அமைச்சரவையில் இராணுவ அமைச்சரானார். இவர் ஒரு பேஷ்கார் என்ற முறையில் தனது பொறுப்புகளை நிறைவேற்றினார். அதில் இவர் தொடர்ந்து நிசாமில் கலந்துகொண்டு அரசின் சம்பிரதாயங்களை முடிக்க உதவினார் .  
1901ஆம் ஆண்டில், நிசாம் ஐதராபாத்தின் திவானாக இருந்த விகார்-உல்-உம்ரா என்பவரை பதவி நீக்கம் செய்துவிட்டு இவரை அப்பதவியில் நியமித்தார். இவருக்கு "யாமின்-அஸ்- சுல்தானேட்" ( இராச்சியத்தின் வலது கை) என்ற பட்டமும் வழங்கப்பட்டது. மேலும் இவரது அந்தஸ்து ஒரு ராஜாவிலிருந்து ஒரு மகாராஜாவாக உயர்த்தப்பட்டது. மாநிலத்தின் பொருளாதார நிலைமைகளை மேம்படுத்தும் முயற்சியில், இவர் மன்சப்தார்களின் (நில உரிமையாளர்கள்) வருமானத்தை குறைத்தார். விவசாயம், இரயில்வே மற்றும் சுங்கத்துறையின் வருவாயையும் அதிகரித்தார். 1908ஆம் ஆண்டில், முசி நதியில் ஏற்பட்ட வெள்ளப் பெருக்கு ஏராளமான மக்களைக் கொன்றது. மேலும், சொத்துக்களை அழித்தது. அதற்கீடாக பாதிக்கப்பட்டவர்களுக்கு தனிப்பட்ட நன்கொடை அளித்தார். இவர் முன்கூட்டியே சம்பளம் கொடுத்து கடன்களை தள்ளுபடியும் செய்தார் .  
ஐதராபாத்தின் திவானாக இவரது முதல் பதவிக் காலத்தில், மாநிலத்தின் பண இருப்பு நான்கு மடங்காக அதிகரித்தது. இந்த சாதனைக்காக பிரித்தானிய வரலாற்றாசிரியர்கள் நிதி மந்திரி காசன் வாக்கரை காரணம் காட்டினாலும் ஐதராபாத்து பாரம்பரியம் பிரசாத்தையே குறிப்பிட்டது. இவர், அரசப் பிரதிநிதியுடன் நட்பாக இருந்தார். 1911இல் நிசாம் மஹ்பூப் அலி கான் இறந்த பிறகு, உஸ்மான் அலிகான் அரியணை ஏறினார். அவரது ஆட்சியின் கீழ், பிரசாத் திவான் பதவியில் தொடருவது கடினமாக இருந்ததால் 1912இல் அப்பதவியைவிட்டு வெளியேறினார்.  
நவம்பர் 1926இல், இவர் மீண்டும் அந்த பதவிக்கு நியமிக்கப்பட்டு மார்ச் 1937 வரை பதவியிலிருந்தார். இவரது இரண்டாவது பதவிக்காலத்தில், அரசியல் நியமனங்கள் தொடர்பாக இவருக்கும் நிதியமைச்சர் வாக்கருக்கும் இடையே உராய்வு ஏற்பட்டது. நிர்வாக பதவிகளுக்கு பிரித்தானியர்களை நியமிக்க வாக்கர் ஆதரவாக இருந்தபோது, உள்ளூர் குடிமக்களை நியமிப்பதற்கு இவர் ஆதரவாக இருந்தார். வாக்கரின் விருப்பம் காரணமாக உள்ளூர் மக்களிடையே அவநம்பிக்கை பரவியது. மிதமான அல்லது குறைந்த முக்கியத்துவம் வாய்ந்த எந்த பதவியும் தங்களுக்குக் கிடைக்காது என்று அவர்கள் நினைத்தார்கள். இந்த விவகாரம் தொடர்பாக இவருக்கும் வாக்கருக்குமிடையே மோதல் தொடர்ச்சியாக இருந்தது. மேலும் இதனால் அனைத்து அரசு துறைகளும் பாதிக்கப்பட்டுள்ளன. இவர், முல்கி விதிமுறைகளை நிறைவேற்றினார். அதன்படி ஒரு தகுதிவாய்ந்த முல்கி வேலைக்கு கிடைத்தால் எந்தவொரு பதவிக்கும் ஒரு "வெளிநாட்டவர்" நியமிக்கப்பட முடியாது. அவர்களின் கல்வித் தகுதிகக்கு அவர்களின் குடும்பப் பின்னணியை விட அதிக மதிப்பளிக்கப்பட வேண்டும். மேலும் ஓய்வூதியம் ஐம்பத்தைந்து வயதில் நிர்ணயிக்கப்பட்டது.
# கிஷான் பிரசாத்

## தனிப்பட்ட வாழ்க்கை

### திருமணங்கள்

பிரசாத்துக்கு ஏழு மனைவிகள் இருந்தனர். மூன்று பேர் பிராமணச் சாதியைச் சேர்ந்த இந்துக்கள், நான்கு பேர் முஸ்லிம்கள் (இதில் சியா முஸ்லிம்களும் அடங்குவர்). இவரது முஸ்லிம் மனைவிகள் மூல்ம இவருக்கு ஆறு மகன்கள் பிறந்தனர். இவரது இந்து மனைவிகள் மூலம் இவருக்கு ஒன்பது மகன்கள் பிறந்தனர். மனைவிகள் தங்கள் சொந்த மதத்தைப் பின்பற்றினர். குழந்தைகள் தங்கள் தாயின் மதத்தில் வளர்க்கப்பட்டனர். முஸ்லிம் மனைவியரிடமிருந்து பிறந்த குழந்தைகளுக்கு இசுலாமிய பெயர்கள் வைக்கப்பட்டன. இந்து மனைவியரிடமிருந்து வந்த குழந்தைகளுக்கு இந்துப் பெயர்கள் இருந்தன.  
கௌசியா பேகம் என்பவர் இவரது விருப்பமான மனைவிகளில் ஒருவராக இருந்தார். இவர் ஒரு மரபுவழி முஸ்லிம் குடும்பத்தைச் சேர்ந்தவர். இவர் ஒரு கடுமையான பர்தாவின் கீழ் வாழ்ந்தாலும், இவர்கள் ஒருவருக்கொருவர் நல்ல முறையில் குடும்பம் நடத்த முடிந்தது. இசுலாமிய சட்டத்தின்படி, ஒரு முஸ்லிமுக்கும் இந்துக்கும் இடையிலான திருமணம் அனுமதிக்கப்படாது. அவரை திருமணம் செய்து கொள்ள, இவர் இசுலாத்திற்கு மாறவும் தயாராக இருந்தார். இருப்பினும், நிசாம் மஹ்பூப் அலி கான் ஒரு முஸ்லிம் பேஷ்காரை விரும்பாததால் இவர் மதம் மாறுவது தடுக்கப்பட்டது.
# கிஷான் பிரசாத்

## தனிப்பட்ட வாழ்க்கை

### ஆர்வங்களும் நம்பிக்கைகளும்

பிரசாத் பாரசீக மற்றும் உருது கவிதைகளை "சாத்" ( மகிழ்ச்சி) என்ற புனைப் பெயரில் எழுதினார். இவரது கவிதை சூஃபித்துவத்தால் ஈர்க்கப்பட்டது. இவர் கங்கா-ஜமுனி தெஹ்ஸீப்பின் (இந்துக்களுக்கும் முஸ்லிம்களுக்கும் இடையிலான இன நல்லிணக்கம்) ஆதரவாளராகவும் இருந்தார்..  
பிரசாத் கவிதை, ஓவியங்கள் மற்றும் இசையின் புரவலராக இருந்தார். அவர்களின் படைப்புகளின் தரம் எதுவாக இருந்தாலும், ஓவியர்கள், எழுத்தாளர்கள் மற்றும் இசைக்கலைஞர்களை இவர் ஊக்குவித்தார். தினமும், அதிகாலையில், இந்தியாவின் பல்வேறு பகுதிகளிலிருந்தும், பெர்சியா மற்றும் அரபு நாடுகளிலிருந்தும் வந்த கலைஞர்கள் இவரைச் சந்தித்தனர். *மஹ்புப் அல் கலாம்* என்ற தலைப்பில் உருது கவிதை இதழையும் வெளியிட்டார். அதில் இடம்பெற்ற முதல் கசல் நிசாம் மஹ்புப் அலி கான் எழுதியது. மீதமுள்ளவை இவர் எழுதியது. கசல்கள் இரண்டு காதலர்களுக்கு இடையிலான உரையாடல் வடிவத்தில் எழுதப்பட்டன.  
இவரது பொழுதுபோக்குகளில் ஓவியம், சித்தார் வாசித்தல், புகைப்படம் எடுத்தல் மற்றும் சிற்பம் ஆகியவை அடங்கும். இவர் நிசாமின் குழந்தைப் பருவ நண்பராக இருந்தார். தனது வாழ்நாள் முழுவதும், ஒரு நிசாம் விசுவாசியாக இருந்தார்.  
தி டைம்ஸ் ஆஃப் இந்தியா இவரைப் பற்றி பின்வருமாறு எழுதியது:<blockquote>இவரது கவர்ச்சியான ஆளுமையும் புகழ்பெற்ற பெருமையும் இவர் மக்களால் நேசிக்கப்பட்டார். முந்தைய ஐதராபாத்தில் சிறப்பாக இருந்த அனைத்திற்கும் மிகச்சிறந்த ஆளுமை என்ற இவரது புகழ் 'மகாராஜா' என்பது கிஷான் பிரசாத்தைத் தவிர வேறு யாரையும் குறிக்கவில்லை என்பதை உறுதிப்படுத்தியுள்ளது. </blockquote>
# கிஷான் பிரசாத்

## தனிப்பட்ட வாழ்க்கை

### ஆளுமை

ஐதராபாத்து சமூகம் நிலப்பிரபுத்துவமாகவும், பிரசாத் ஒரு உயர் சாதியைச் சேர்ந்தவராகவும் இருந்தபோதிலும், அமைச்சராக இருந்த காலத்தில், இவரது கூட்டாளிகள் ஒவ்வொரு சாதி மற்றும் வர்க்க மக்களாகவும் இருந்தனர். இவரது குடும்ப உறுப்பினர்களின் கூற்றுப்படி, இவர் தனது வரவேற்பு அறையில் தனது சோபாவில் ஒரு பிச்சைக்காரருடன் உட்கார்ந்து அவருக்கு தேநீர் பரிமாறுவார். இவர் செய்த செயல்களுக்காக இவர் விமர்சிக்கப்பட்டபோது, "யாரையும் இகழ்ந்து விடாதீர்கள், உங்களுக்குத் தெரியாது, ஒரு பிச்சைக்காரன் என்ற போர்வையில் உங்களைச் சந்திப்பது கடவுளே" என்று பதிலளித்தார்.  
இவரது தொடர்புகள் காரணமாக, இவரால் சமூகத்தின் அனைத்து பிரிவுகளின் உணர்வுகளையும் புரிந்து கொள்ள முடிந்தது. ஐதராபாத்தின் பிரதமரான பிறகும், பள்ளிகள் மற்றும் மருத்துவமனைகள் திறப்பு போன்ற பொது விழாக்களில் தொடர்ந்து பங்கேற்றார். மேலும் சர்க்கஸில் தலைமை விருந்தினராகவும் தொடர்ந்து தோன்றினார். திருமணங்களுக்கு இவர் அழைக்கப்பட்டபோது ஏழைகள் உட்பட பொது மக்களின் திருமணங்களிலும் கலந்து கொண்டார்.  
1903இல் இவருக்கு வீரத்திருத்தகை என்ற கௌரவமும் 1910 இல் பேரரசின் ஆணை என்ற கௌரவமும் வழங்கப்பட்டது.
# கிஷான் பிரசாத்

## இறப்பு

பிரசாத், 13 மே 1940இல் ஐதராபாத்தில் இறந்தார். இவரது மரணத்துக்குப் பின்னர், நிசாம் உஸ்மான் அலிகான் "முகலாய சாம்ராஜ்யத்தின் கடைசி அடையாளம் வெளியேறுவதை சமூகம் கண்டது" என்றார்.
# வசந்த சேனா (1967 திரைப்படம்)

**வசந்த சேனா** ( *Vasantha Sena* ) என்பது 1967ஆம் ஆண்டு தெலுங்கு மொழியில் வெளிவந்த திரைப்படமாகும். இது விக்ரம் ஸ்டுடியோஸ் பதாகையின் கீழ் பி.எஸ்.ரங்கா என்பவர் தயாரித்து இயக்கியிருந்தார். இதில் அக்கினேனி நாகேஸ்வர ராவ், கிருஷ்ண குமாரி ஆகியோர் முக்கிய வேடத்தில் நடிக்க எஸ்.ராஜேஸ்வர ராவ் இசையமைத்திருந்தார். இப்படம் கிபி 3 – 4ஆம் நூற்றாண்டில் சமசுகிருத மொழி நாடக ஆசிரியரும் உஜ்ஜைன் நாட்டு மன்னருமான சூத்திரகர் என்பவரால் சமசுகிருத மொழியில் இயற்றப்பட்ட மேடை நாடகத்தை அடிப்படையாகக் கொண்டது.
# வசந்த சேனா (1967 திரைப்படம்)

## நடிகர்கள்

- சாருதத்தனாக அக்கினேனி நாகேஸ்வர ராவ்
- வசந்த சேனையாக கிருஷ்ண குமாரி
- சம்ஸ்தானகனாக எஸ். வி. ரங்கராவ்
- சார்விளாகனாக இரேலங்கி
- ஆர்யகனாக கைகலா சத்ய நாராயணா
- மைத்திரேயராக வள்ளூரி பாலகிருஷ்ணா
- அதிதியாக அஞ்சலிதேவி
- மதனிகாவாக கிரிஜா
- அனக சேனாவாக பத்மினி
- சவிதா
# வசந்த சேனா (1967 திரைப்படம்)

## திரைப்படக் குழு

- **கலை** : வாலி, சுதிது ராய்
- **நடனவடிவமைப்பு:** ஹீராலால், சின்னி-சம்பத், ஏ.கே. சோப்ரா
- **உரையாடல்கள்** : வேம்படீ சதாசிவபிரம்மம்
- **பாடல்** : சி. நாராயண ரெட்டி, தசரதி, சிறீ சிறீ, கோசராஜு
- **பின்னணி** : கண்டசாலா, பி. சுசீலா, எஸ். ஜானகி, பி. பி. ஸ்ரீனிவாஸ், மாதவபெட்டி சத்யம், பி. லீலா, பி. வசந்தா, சொர்ணலதா
- **இசை** : எஸ். ராஜேஸ்வர ராவ்
- **படத்தொகுப்பு** : பி.ஜே.மோகன், எம்.தேவேந்திரநாத், டி.சக்ரபாணி
- **ஒளிப்பதிவு** : பி.எஸ்.ரங்கா, பி.எஸ்.ஹயாஸ்
- **தயாரிப்பாளர் - இயக்குநர்** : பி.எஸ்.ரங்கா
- **நிறுவனம்** : விக்ரம் புரொடக்ஷன்ஸ்
- **வெளியீட்டு தேதி** : 12 ஆகஸ்ட் 1967
# சென்னை மாநகர் அண்ணல்

**சென்னை மாநகர் அண்ணல்** (*Sheriff of Madras*) என்பது சென்னையின் முக்கிய குடிமகனுக்கு ஓராண்டு வழங்கப்படும் அதிகாரத்தின் அரசியல் சார்பற்ற பதவியாகும். இந்த பதவி 1998இல் ரத்து செய்யப்பட்டது.  
சென்னை மாநகரின் அண்ணல் நிலை 1726ஆம் ஆண்டு சென்னை சாசனத்தில் உருவாக்கப்பட்டது. இது 1727 ஆகஸ்ட் 17 அன்று நடைமுறைக்கு வந்தது. உயர்நீதிமன்றத்திற்கு மக்களை வரவழைத்தல், தீர்ப்பாயராகச் செயல்படல், சொத்துக்களை இணைத்தல் மற்றும் முத்திரையிடல் மற்றும் தேவைப்பட்டால், ஏலத்திற்கு ஏற்பாடு செய்தல் அண்ணலின் கடமைகளாக இருந்தது. இப்பதவிக் காலம் ஒரு வருடமாகும். ஷெரிப் அலுவலகம் மற்றும் ஊழியர்களைக் கொண்டிருந்தார் மற்றும் முன்னுரிமையின் வரிசையில் மேயருக்குக் அடுத்த நிலையிலிருந்தார். 1800களின் நடுப்பகுதியிலிருந்து இந்த நிலை அதன் அதிகாரங்களையும் பொறுப்புகளையும் இழந்து சடங்கு நிலையில் இருந்தது  
மும்பை (பம்பாய்) மற்றும் கொல்கத்தா (கல்கத்தா) இதேபோன்ற பதவிகளைத் தக்க வைத்துக் கொண்டுள்ளன.
# சென்னை மாநகர் அண்ணல்

## சென்னை மாநகர அண்ணல்களில் சிலர்

- 1727 ஆகஸ்ட் நிக்கோலஸ் மோர்ஸ், முதல் ஷெரிப்
- 1779 வில்லியம் ஜாக்சன்
- 1824 ஜான் சாவேஜ்
- 1828 ஜார்ஜ் லைஸ்
- 1831 பேட்ரிக் கிராண்ட்
- 1843-45 ஜான் புரூஸ் நார்டன்
- 1845: ஜான் ஃபைண்ட்லி மெக்கென்னி
- 1846 லியோனார்ட் கூப்பர், வழக்குரைஞர் (இறந்தார் 1852)
- 1854 கேப்டன் கிறிஸ்டோபர் பிடன்
- 1885-86 ஜான் ஹென்றி டெய்லர்
- 1886, 1887 ராஜா சர் சவலை ராமசாமிமுதலியார், சென்னையின் 158வது ஷெரிப் மற்றும் முதல் இந்திய ஷெரிப்
- 1888, 1889 ஆபெல் ஜோசுவா ஹிகின்போதம், புத்தக விற்பனையாளர்
- 1892 பூண்டி அரங்கநாத முதலியார், எழுத்தாளர், கல்வியாளர் மற்றும் அரசியல்வாதி
- 1893 கவாஸ்ஜி எடுல்ஜி பாண்டே, முதல் பார்சி ஷெரிப்
- 1909 டிசம்பர் 07 - ராவ் பகதூர் எம். வெங்கடசாவ்மி நாயுடு
- 1911 ஆர்தர் எர்னஸ்ட் லாசன்
- 1922 முத்தையா செட்டியார், வங்கியாளர்
- 1925 டிசம்பர் 20 - சி. ஈ. உட்
- 193n வில்லியம் வாலசு லாடன், தொழிலதிபர்
- 1935 கான் பகதூர்குலாம் மொகியுதீன் கான், ஆர்காட்டின் 6வது இளவரசர்
- 1938 கணபதி அக்ரஹாரம் அண்ணாதுரை அய்யர் நடேசன்
- 1940 டிசம்பர் 20 -தீவன் பகதூர் வி. சண்முக முதலியார்
- 1949-50 ஆர். ராமநாதன் செட்டியார், மக்களவை உறுப்பினர்
- 1952 பி.வி.எஸ் வெங்கடசெல்லம், தொழிலதிபர்
- 1955-56 ஆர். ஈ. காஸ்டல்
- 1961 ஆர்.எம். டேவ், பரோபகாரர் மற்றும் மேயர்
- 1964 டி.எஸ்.நாராயணசாமி, தொழிலதிபர்
- 1967-1968 மருதாய் பிள்ளை, தொழிலதிபர்
- 1969-70 அனந்தராமகிருஷ்ணன் சிவசைலம், தொழிலதிபர்
- 1973-74 ஏ.எம் புஹாரி, உணவகம்
- 1974-75 ரங்கசாமி ராமகிருஷ்ணன்
- 1978 ஏபி அனந்தகிருஷ்ணன்
- 1980-81 டாக்டர் பி. எம். ரெக்சு
- 1983 சரோஜினி வரதப்பன், சமூக சேவகர்
- 1984-85 நவாப் முகம்மது அப்துல் அலி
- 1992-93 சுரேஷ் கிருஷ்ணா, தொழிலதிபர்
- 1997 கே. சொக்கலிங்கம், அறுவை சிகிச்சை நிபுணர் (கடைசி ஷெரிப்)
# பி. எஸ். இரங்கா

**பிந்திகானவிலே சீனிவாஸ் ஐயங்கார் ரங்கா** (**Bindiganavile Srinivas Iyengar Ranga)** (11 நவம்பர் 1917 - 12 திசம்பர் 2010 ) ஒரு இந்திய புகைப்படக் கலைஞரும், நடிகரும், தயாரிப்பாளரும், இயக்குநரும் ஆவார். இவர் கன்னடம், தமிழ் மற்றும் தெலுங்கில் பல முக்கிய திரைப்படங்களை உருவாக்கியுள்ளார். விக்ரம் ஸ்டுடியோஸின் உரிமையாளராகவும் இருந்தார். சுமார் 87 படங்களை இயக்கி தயாரித்துள்ளார். கன்னடத்தில் ராஜ்குமார் நடிப்பில் மட்டும் 18 படங்களை இயக்கி தயாரித்துள்ளார்.
# பி. எஸ். இரங்கா

## சுயசரிதை

கர்நாடக மாநிலத்தின் மைசூரின் மகதி கிராமத்தில் பிறந்தார். ஒரு கலைகளின் பின்னணியில் வளர்ந்த இவரது குழந்தை பருவத்திற்குப் பிறகு, பல மேடை ஆளுமைகளுடன் தொடர்பிலிருந்தார். பின்னர், புகைப்படத் துறையில் நுழைந்தார். 17 வயதில், சுயமாக பயிற்சி பெற்ற இவர் தனது சில படைப்புகளை இலண்டனில் உள்ள கலைக்கூடத்திற்கு காட்சிக்கு அனுப்பினார். மேலும், அரச புகைப்படக் கலைஞர்களின் அமைப்பில் கௌரவ சக உறுப்பினராகத் தேர்ந்தெடுக்கப்பட்டார்.  
அதைத் தொடர்ந்து, இவர் மும்பைக்கு குடிபெயர்ந்தார். மேலும் ஒளிப்பதிவுக் கலைஞரும் ஆய்வக தொழில்நுட்ப வல்லுநருமான கிருஷ்ண கோபால் என்பவரிடம் பயிற்சி பெற்றார். பின்னர் ஐந்து தசாப்தங்களுக்கும் மேலாக நீடித்த ஒரு திரைப்பட வாழ்க்கையைத் தொடங்கினார். இவரது தயாரிப்பு நிறுவனமான விக்ரம் புரொடக்சன்ஸ் 1960கள் மற்றும் 1970களில் முக்கியத்துவம் பெற்றது. மேலும் இவருக்கு இரண்டு குடியரசுத் தலைவர் விருதுகள் உட்பட பல விருதுகள் கிடைத்தன. முதலாவது தெலுங்கில் வெளியான தெனாலி ராமகிருஷ்ணா என்ற படத்துக்காக ( என்.டி.ராமராவும் அக்கினேனி நாகேஸ்வர ராவும் நடித்திருந்தனர்) கிடைத்தது. இரண்டாவதாக கன்னடத்தில் தயாரிக்கப்பட்ட முதல் வண்ணத் திரைப்படமான *அமர்ஷில்பி ஜக்கனாச்சாரி* என்ற படத்துக்காக கிடைத்தது.
# பி. எஸ். இரங்கா

## இறப்பு

சில காலமாக 'வயது தொடர்பான நோயால்' பாதிக்கப்பட்டுவந்த இவர், சென்னையில் உள்ள ஒரு தனியார் மருத்துவமனையில்' சிகிச்சை பெற்று வந்தார். திசம்பர் 12, 2010 அன்று தனது 93 வயதில் காலமானார். இவருக்கு மூன்று மகன்களும் ஒரு மகளும் உள்ளனர்.
# பி. எஸ். இரங்கா

## விருதுகள்

- 1957 இல் சிறந்த திரைப்படத்திற்கான அகில இந்திய விருது
- 1956 - தெலுங்கில் சிறந்த திரைப்படத்திற்கான குடியரசுத்தலைவரின் வெள்ளிப் பதக்கம் - *தெனாலி ராமகிருஷ்ணா*
# கரு. மாணிக்கம்

**கரு. மாணிக்கம்** (*Karu Manickam*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021 ஆம் ஆண்டு தமிழக சட்டசபைக்கான தேர்தலில் திருவாடானை தொகுதியிலிருந்து இந்திய தேசிய காங்கிரஸ் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# கரு. மாணிக்கம்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2021 | திருவாடானை | இதேகா | 79,364 | 39.33% |
# பைலான் கானாங்கோழி

**பைலான் கானாங்கோழி** [Baillon's crake (*Zapornia pusilla*)] என்பது ராலிடே குடும்பத்தைச் சேர்ந்த ஒரு சிறு நீர்ப்பறவை. இது உலகின் பல்வேறு பகுதிகளிலும் பரவலாகக் காணப்படுகின்றது. இந்த கானாங்கோழி இனத்திற்கு பிரென்சு இயற்கை ஆர்வலர் லூயி பைலானின் பெயர் சூட்டப்பட்டுள்ளது.
# பைலான் கானாங்கோழி

## உடலமைப்பு

இக் கானாங்கோழி காடைகளைச் சற்று பெரிய, நாகணவாயை விட சிறியது. நீளம் -- 17 முதல் 19 cm. மேற்பாகம் நல்ல செம்பழுப்பு நிறம்: அதில் ஆங்காங்கு கருங்கீற்றுகளும் பின்பகுதியில் வெண்புள்ளிகளும் காணப்படும். அடிப்பாகம் வெளிர் நிறம்; மங்கலான பச்சை நிறத்தில் அலகும் கால்களும் இருக்கும். பெண், ஆண் பெரும்பாலும் ஒரே மாதிரி இருப்பினும், பெண் கோழியின் கண்ணிற்குப் பின் செம்பழுப்பு நிறப் பட்டை இருக்கும்.
# பைலான் கானாங்கோழி

## பரவலும் வாழ்விடமும்

### பரவல்

வட அமெரிக்க, தென் அமெரிக்கக் கண்டங்கள், வட/வட மேற்கு ஆப்பிரிக்கா, ரஷ்யா, ஸ்காண்டினேவியா உள்ளிட்ட சில பகுதிகள் நீங்கலாக உலகின் பல்வேறு இடங்களிலும் இவை காணப்படுகின்றன. மத்திய இந்தியா, வடமேற்கு இந்தியா நீங்கலாக இந்தியாவின் அனைத்து பகுதிகளிலும் இக்கானாங்கோழிகள் தென்படுகின்றன. தமிழ்நாட்டின் காஞ்சிபுரம் மாவட்டத்திலுள்ள பள்ளிக்கரணை சதுப்பு நிலத்தில் இவை அதிகமாகப் பதிவு செய்யப்பட்டுள்ளன. இருப்பினும், இவற்றின் எண்ணிக்கையும் பதிவு செய்யப்படும் நெருக்கமும் குறைவாகவே உள்ளன.
# பைலான் கானாங்கோழி

## இடம்பெயர்வும் வலசையும்

ஆப்பிரிக்கா, ஆஸ்திரேலியா, தென்கிழக்கு ஆசியா மற்றும் இந்திய துணைக் கண்டத்தில் உள்ள பைலான் கானாங்கோழியின் திரள்கள் அங்கேயே வசிப்பவையாக இருந்தாலும் அருகிலிருக்கும் பகுதிகளுக்கு அவை வலசை செல்கின்றன. ஐரோப்பாவிலும் வடக்கு மற்றும் மத்திய ஆசியாவிலும் இருக்கும் கானாங்கோழித் திரள்கள் முழுமையாக வலசை செல்பவை.
# வள்ளூரி பாலகிருஷ்ணா

**வள்ளூரி பாலகிருஷ்ணா** ( *Valluri Balakrishna* ) ஒரு இந்திய நடிகரான இவர், முதன்மையாக தெலுங்குப் படங்களில் நகைச்சுவை நடிகராகத் தோன்றினார். இவர் நகைச்சுவை நடிகராக 100க்கும் மேற்பட்ட படங்களில் நடித்தார். ஆனால் பாதாள பைரவி திரைப்படத்தில் என். டி. ராமராவ் உடன் இவர் நடித்த அஞ்சி காடு என்ற பாத்திரம் இவரை பார்வையாளர்களிடையே பிரபலமாக்கியது. மிகவும் பிரபலமான மாயாபஜார் படத்திலும் சாரதி என்ற பாத்திரத்தில் நடித்தார். அவர் நாட்டுப்புற, சமூக மற்றும் புராண படங்களில் தனித்துவமான பாத்திரங்களில் நடித்தார்.  
பாதாள பைரவி படத்தின் மூலம் பாலகிருஷ்ணாவின் நடிப்பால் மிகவும் ஈர்க்கப்பட்ட மற்றொரு தெலுங்கு நகைச்சுவை நடிகர் ராஜபாபு ஒவ்வொரு ஆண்டும் தனது பிறந்தநாளில் இக்கலைஞரிடம் ஆசி பெறுவார். ராஜபாபு ஒரு நடிகனாவதற்கு முன்னர் பாலகிருஷ்ணாவின் நடிப்பால் ஈர்க்கப்பட்டு பாதாள பைரவி படத்தை சுமார் 90 முறை பார்த்ததாக தெரிவித்தார்.
# வள்ளூரி பாலகிருஷ்ணா

## திரைப்படவியல்

- பாதாள பைரவி
- மாயாபஜர்
- கல்யாணம் பண்ணிப்பார்
# வேம்படீ சதாசிவபிரம்மம்

**வேம்படீ சதாசிவபிரம்மம் ** ( *Vempati Sadasivabrahmam* ) சுருக்கமாக சதாசிவபிரம்மம் (பி: 1905 - டி: 1968) தெலுங்குத் திரைப்படத்துறையின் ஆரம்ப காலத்தில் திரைப்படங்களில் கதை வசனங்கள் மற்றும் பாடல்களை எழுதியவராவார்.
# வேம்படீ சதாசிவபிரம்மம்

## வாழ்க்கை வரலாறு

இவர் சென்னை மாகாணத்தின் (தற்கால ஆந்திரப் பிரதேசம்) வடகிழக்குப் பகுதியிலுள்ள கிழக்கு கோதாவரி மாவட்டத்தின் துனி என்ற ஊரில் வேம்படீ பிரம்மசாத்திரி, வெங்கம்மா ஆகியோரின் மூன்றாவது மகனாகப் பிறந்தார். பஞ்ச காவியங்களைப் படித்த இவர் சமசுகிருதம் மற்றும் தெலுங்கு மொழிகளில் தேர்ச்சி பெற்றிருந்தார். இவர் அஷ்டாவதானங்களையும் சதாவதானங்களையும் நிகழ்த்தினார். உரைநடை மற்றும் வசனத்தை எழுதி குழந்தைக் கவிஞராக அறியப்பட்டார்.  
1928 ஆம் ஆண்டில், தனது 23 வயதில், ஸ்ரீகாகுளத்தைச் சேர்ந்த ஜனகாம்மாவை மணந்தார். அப்போது அவளுக்கு எட்டு வயது. திருமணமான பிறகு, இவர் தனது மனைவியை துனியிலேயே விட்டுவிட்டு சுதந்திர போராட்டத்தில் குதித்தார். அல்லூரி சீதாராமராஜ் என்பவர் மேற்கொண்ட சதித்திட்டங்களில், குறிப்பாக ராம்பச்சோடவரம் போன்ற போராட்டங்களில் பங்கேற்றார். பின்னர் காங்கிரசு கட்சியில் சேர்ந்தார். 1930ஆம் ஆண்டின் உப்பு சத்தியாக்கிரகத்தில் பங்கேற்ற இவர் சில மாதங்கள் சிறையில் அடைக்கப்பட்டார். சிறையில், தேசபக்தி கவிதைகளையும் பாடல்களையும் எழுத ஆரம்பித்தார். அன்றைய காங்கிரசின் போராட்டங்களில் பங்கேற்ற இவர், கதைச் செயல்பாட்டில் காவிய பிரசங்கங்களைப் பாடுவதன் மூலம் மக்களை ஊக்குவிப்பதில் தனது பங்கைக் கொண்டிருந்தார்.  
இராசா சாண்டோ இயக்கத்தில் 1941ஆம் ஆண்டு வெளிவந்த "சுதாமணி" என்ற திரைப்படத்தில் அறிமுகமானார். இந்த வெற்றிகரமான படத்திற்கான கதை, வசனங்கள் மற்றும் பாடல் வரிகளை இவர் எழுதினார்.  
இவர் சனவரி 1, 1968 அன்று சென்னையில் காலமானார்.
# வேம்படீ சதாசிவபிரம்மம்

## திரைப்படவியல்

1. பலே ராமுடு (1956) (உரையாடல்)
1. ஒன்றே குலம் (1956) (கதை)
1. லவகுசா (1963) (பாடல்)
# நரேந்திர நாராயண் பூங்கா

**நரேந்திர நாராயண் பூங்கா** (*Narendra Narayan Park*) இந்தியாவின் மேற்கு வங்காளத்திலுள்ள கூச் பெகர் நகரில் அமைந்துள்ள ஒரு வரலாற்றுச் சிறப்புமிக்க தாவரவியல் பூங்காவாகும். 1892 ஆம் ஆண்டு இப்பூங்கா நிறுவப்பட்டது. இதற்கு முந்தைய கூச் பெகர் மாநிலத்தின் ஆட்சியாளர் சிறீ நரேந்திர நாராயண் பெயர் பூங்காவிற்குச் சூட்டப்பட்டது. மகாராசா நிருபேந்திர நாராயண் என்பவர் இப்பூங்காவை நிறுவி தனது தந்தையின் பெயரை சூட்டினார். ஒரு எக்டேர் நீர்நிலை உட்பட 5.7 எக்டேர் அளவிற்கு நரேந்திர நாராயண் பூங்கா பரப்பளவைக் கொண்டுள்ளது. பொழுதுபோக்கும் தாவரவியல் ஆய்வுகள் இப்பூங்காவின் நோக்கங்களாகும்.  
மேற்கு வங்கத்தின் வனத்துறை பராமரித்து வரும் இப்பூங்காவின் வளாகத்தில் பிதன் சந்திர கிருசி விசுவவித்யாலயா என்ற பெயரில் வேளாண்மைப் பல்கலைக் கழகம் ஒன்று உள்ளது. 2013 ஆம் ஆண்டு பிப்ரவரி மாதத்தில் பூங்காவின் நிறுவனர் மகாராசா நிருபேந்திர நாராயணனின் சிலை அவரது 150 ஆவது பிறந்த நாள் கொண்டாட்டத்தின் ஒரு பகுதியாக திறக்கப்பட்டது.
# தியன்வென்-1

***தியன்வென்-1*** (*Tianwen-1*; **TW-1**) என்பது செவ்வாய்க் கோளிற்கு தானியங்கி விண்கலம் ஒன்றை அனுப்பும் சீன தேசிய விண்வெளி நிறுவனத்தின் ஒரு திட்டம் ஆகும். இவ்விண்கலத்தில் சுற்றுக்கலன், ஒளிப்படக் கருவி, தரையிறங்கி, சுரோங் செவ்வாய்த் தரையுளவி ஆகியன அடங்கியுள்ளன. மொத்தமாக 5 தொன் எடையுள்ள இந்த விண்கலம் 13 அறிவியல் கருவிகளை எடுத்துச் சென்றது. செவ்வாய்க்குச் செலுத்தப்பட்ட அதிகூடிய எடையுள்ள விண்கலம் இதுவாகும்.  
இவ்விண்கலம் 2020 சூலை 23 இல் வென்சாங் ஏவுதளத்தில் இருந்து வெற்றிகரமாக லாங் மார்ச் 5 என்ற மீகன செலுத்தூர்தியில் ஏவப்பட்டது. 7 மாதங்களின் பின்னர் இது 2021 பெப்ரவரி 10 இல் செவ்வாயின் சுற்றுப்பாதையை அடைந்தது. அடுத்த மூன்று மாதங்களுக்கு இவ்விண்கலம் தரையிறங்குவதற்குப் பொருத்தமான இடத்தை ஆராய்ந்தது. அதன் பின்னர் 2021 மே 14 அன்று தரையிறங்கி/தரையுளவி ஆகியன அடங்கிய மேற்பகுதி தரையிறங்கும் கட்டம் ஆரம்பமானது. செவ்வாயின் வளிமண்டல நுழைவை மேற்கொண்டு, அதைத் தொடர்ந்து வான்குடையின் கீழ் மெதுவாகத் தரையிறங்க ஆரம்பித்தது. தரையிறங்கி செவ்வாய்க் கோளில் பின்நோக்கிய உந்துகை மூலம் மென்மையான தரையிறங்கலை வெற்றிகரமாக நிறைவு செய்தது. வெளியிடப்பட்ட அறிக்கைகளின்படி, தரையிறங்கிய நேரம் 2021 மே 14, 23:18 (ஒசநே) ஆகும். சிறிது நேரத்தின் பின்னர், சீன தேசிய விண்வெளி நிர்வாகம் இதனை உறுதிப்படுத்தியது.
# கிந்தா பள்ளத்தாக்கு

கிந்தா பள்ளத்தாக்கு என்பது (மலாய்:*Lembah Kinta*; ஆங்கிலம்:*Kinta Valley*; சீனம்:*金塔谷*) என்பது மலேசியா, பேராக் மாநிலத்தில், கிந்தா மாவட்டம்; கம்பார் மாவட்டம்; கோலாகங்சார் மாவட்டம்; பேராக் தெங்கா மாவட்டம் ஆகிய நான்கு மாவட்டங்களில் அமைந்து உள்ள ஒரு பள்ளத்தாக்குப் பகுதி ஆகும். 2018-ஆம் ஆண்டில் கிந்தா பள்ளத்தாக்கு மலேசியாவின் இரண்டாவது தேசியப் புவியல் பூங்கா எனஅறிவிக்கப்பட்டது.  
பேராக் ஆற்றின் துணை ஆறான கிந்தா ஆறு; கிளேடாங் மலைத் தொடருக்கு இடையில் பாய்ந்து செல்கிறது. அந்த இடத்தில் தான் இந்தக் கிந்தா பள்ளத்தாக்கு உள்ளது.  
பழங்காலத்தில் இருந்தே பழங்குடி மக்களால் இங்கு ஈயம் தோண்டி எடுக்கப்பட்டது. ஆனால் பத்தொன்பதாம் நூற்றாண்டின் இறுதியில் சீனர் மற்றும் ஐரோப்பியர்களின் வருகையினால் மேலும் தீவிரமாகத் தோண்டப்பட்டது.
# கிந்தா பள்ளத்தாக்கு

## வரலாறு

உலகிலேயே மிகப் பெரிய ஈயப் பள்ளத்தாக்கு பேராக் மாநிலத்தில் உள்ள இந்தக் கிந்தா பள்ளத்தாக்கு ஆகும். 1820-ஆம் ஆண்டுகளில் கிந்தா நிலப் பகுதியில் ஈயம் இருப்பது கண்டுபிடிக்கப் பட்டதும், உலக மக்களின் பார்வை இங்கே திரும்பியது.
# கிந்தா பள்ளத்தாக்கு

## வரலாறு

### கிந்தா பள்ளத்தாக்கில் துரித வளர்ச்சி

ஆயிரக்கணக்கான மக்கள் அந்தப் பள்ளத்தாக்கில் குவியத் தொடங்கினார்கள். பலர் பெரும் பணக்காரர்கள் ஆனார்கள். அந்தக் காலக் கட்டத்தில் கிந்தா பள்ளத்தாக்கில் இருந்த ஈப்போ; தைப்பிங்; பத்து காஜா; கோப்பேங்; கம்பார்; தஞ்சோங் ரம்புத்தான்; தம்பூன்; செரி இசுகந்தர்; துரோனோ; ஜெலாப்பாங் போன்ற நகரங்கள் துரித வளர்ச்சி அடைந்தன.
# கிந்தா பள்ளத்தாக்கு

## வரலாறு

### 1824-ஆம் ஆண்டில் ஈய உற்பத்தி

1872-ஆம் ஆண்டில், மலேசியாவில் சுமார் 40,000 தொழிலாளர்கள் ஈயச் சுரங்கத் தொழிலில் ஈடுபட்டு இருந்தனர். பெரும்பாலும் சீன வம்சாவளியைச் சேர்ந்த கான்டோனீஸ் (Cantonese) மற்றும் ஹக்கா (Hakka) பிரிவினர். சிலாங்கூர் மாநிலத்தைப் பொறுத்த வரையில் ஈய உற்பத்தி 1824-ஆம் ஆண்டில் தொடங்கியது. அப்போது அந்த மாநிலத்தில் சுமார் 10,000 சீனர்கள் இருந்தனர்  
எஞ்சியவர்கள் 30,000 பேரில் பெரும்பாலோர் கிந்தா பள்ளத்தாக்கில் இருந்த ஈயச் சுரங்கங்களில் வேலை செய்தனர். சீனர்கள் கடினமான உழைப்பாளிகள். கோலாலம்பூரின் உருவாக்கத்தில் இவர்களின் உழைப்பு போற்றத் தக்கது.
# கிந்தா பள்ளத்தாக்கு

## வரலாறு

### உலக உற்பத்தியில் 31 விழுக்காடு

ஒரு காலத்தில் மலேசியப் பொருளாதாரத்திற்கு ஈயச் சுரங்கத் தொழில் பெரும் பங்களிப்பாக இருந்தது. உண்மையில் கோலாலம்பூரின் தோற்றம் ஈய உற்பத்தியில்தான் உருவகம் பெற்றது. 1979-ஆம் ஆண்டில், மலேசியா கிட்டத்தட்ட 63,000 டன் ஈயத்தை உற்பத்தி செய்தது.  
உலகின் முன்னணி ஈய உற்பத்தியாளராக விளங்கியது. உலக உற்பத்தியில் 31 விழுக்காடு. தவிர 41,000-க்கும் மேற்பட்டவர்களுக்கு வேலை வாய்ப்புகளையும் வழங்கியது.
# கிந்தா பள்ளத்தாக்கு

## வரலாறு

### ஈயத் தொழிலில் சரிவு

1980-களில் ஈயத்தின் விலைகள் குறைந்தது. 300 க்கும் மேற்பட்ட ஈயச் சுரங்கங்கள் மூடப் பட்டன. இருந்தாலும் உலகின் பாதிக்கும் மேற்பட்ட ஈயத்தை வழங்கி வந்தது. 1994 வாக்கில், நாட்டின் உற்பத்தி 6,500 டன்களாகக் குறைந்தது. 3,000 பேர் மட்டுமே இந்தத் தொழிலில் பணியாற்றினர். கடந்த 15 ஆண்டுகளில் மலேசியாவின் உற்பத்தி 90 விழுக்காடு சரிந்தது.  
தற்சமயம் உள்நாட்டு மின் தொழில் துறைகளில் உள்நாட்டு ஈய உற்பத்தி பயன்படுத்தப் படுகிறது. வெளிநாடுகளுக்கு ஈயத்தை ஏற்றுமதி செய்யவில்லை. குறைந்த ஈய விலை; உற்பத்தி செய்வதில் அதிகச் செலவுகள்; இவற்றால் ஈயத் தொழிலில் சரிவு ஏற்பட்டு வருகிறது.
# கிந்தா பள்ளத்தாக்கு

## அரசியல்

கிந்தா பள்ளத்தாக்கு ஈப்போ தீமோர் மக்களவைத் தொகுதி; ஈப்போ பாராட் மக்களவைத் தொகுதி; தம்புன் மக்களவைத் தொகுதி; பத்து காஜா மக்களவைத் தொகுதி; கோப்பேங் மக்களவைத் தொகுதி; மற்றும் கம்பார் மக்களவைத் தொகுதிகளை உள்ளடக்கியது. கிந்தா பள்ளத்தாக்கில் உள்ள உள்ளூராட்சிகள்; வடக்கில் இருந்து தெற்கு நோக்கி:  
- ஈப்போ நகரம், சிம்மோர், மஞ்சோய் மற்றும் உலு கிந்தா ஆகியவற்றை உள்ளடக்கிய ஈப்போ நகராண்மைக் கழகம் (Majlis Bandaraya Ipoh, MBI).  
- பத்துகாஜா மாவட்ட மன்றம் (Majlis Daerah Batu Gajah MDBG), பத்து காஜா நகரம், சிம்பாங் பூலாய் மற்றும் கேமரன் மலை சாலையை உள்ளடக்கியது.  
- கம்பார் மாவட்ட மன்றம் (Majlis Daerah Kampar, MDKp); கம்பார் நகரம்; கோப்பேங் உள்ளடக்கியது.
# கிந்தா பள்ளத்தாக்கு

## அரசியல்

### புத்த வெண்கலக் கலைப்பொருட்கள்

கிந்தா பள்ளத்தாக்கு ஆயிரக் கணக்கான ஆண்டுகளாக ஒராங் அஸ்லி பழங்குடி மக்களின் வாழ்விடமாக இருந்து வந்துள்ளது. அதற்குத் தம்பூன் பாறை ஓவிய வடிவங்கள் தக்கச் சான்றுகளாக அமைகின்றன.  
பண்டைய காலங்களில் இருந்து இந்திய வர்த்தகர்கள் ஈயத்திற்காகக் கிந்தா பள்ளத்தாக்கிற்கு வருகை தந்துள்ளனர். 1931-ஆம் ஆண்டில் அது தொடர்பாக புத்த வெண்கல கலைப்பொருட்கள் கிடைத்து உள்ளன.
# அசாம் அல்வாசு

**அசாம் அல்வாசு** (Azzam Alwash) ஈராக் நாட்டைச் சேர்ந்த ஒரு நீரியக்க பொறியாளரும் சுற்றுச்சூழல் ஆர்வலருமாவார். சதாம் உசேன் ஆட்சியின் போது அழிக்கப்பட்ட தெற்கு ஈராக்கில் உப்பு சதுப்பு நிலங்களை மீட்டெடுப்பதற்கான இவரது முயற்சிகளுக்காக, குறிப்பாக 2013 ஆம் ஆண்டு அல்வாசுக்கு கோல்டுமேன் சுற்றுச்சூழல் விருது வழங்கப்பட்டது.
அரபு நாட்டின் சமதர்மக் கட்சியான ஆளும் பா ஆத் கட்சியில் சேர மறுத்த காரணத்தால் அல்வாசு 1978 ஆம் ஆண்டிலேயே தனது 20 ஆவது வயதில் ஈராக்கை விட்டு வெளியேறினார். அப்போது இவர் பொறியியல் பட்டப்படிப்பில் பாதியில் படித்துக் கொண்டிருந்தார். கலிபோர்னியாவின் லாசு ஏஞ்சல்சு நகருக்கு குடிபெயர்ந்து தனது படிப்பைத் தொடர்ந்தார்.  
ஈராக் போரின் தொடக்கமான 2003 படையெடுப்பைத் தொடர்ந்து அல்வாசு ஈராக்கிற்குத் திரும்பினார். தெற்கு ஈராக்கின் உப்புச் சதுப்பு நிலங்களை மீட்டெடுப்பதில் கவனம் செலுத்துவதற்காக ஓர் இலாப நோக்கமற்ற நேச்சர் ஈராக் என்ற அமைப்பை நிறுவினார்.  
துருக்கி-சிரியா எல்லையில் 23 அணைகள் கொண்ட ஒரு விரிவான சங்கிலித் திட்டம் நிறைவடைந்தால், ஈராக்கில் நீரின் ஓட்டம் வெகுவாக குறையும் அபாயமுள்ளது. எனவே மறுசீரமைப்புப் பணிகளில் ஈடுபட்டுவந்த அல்வாசு ஈராக்கின் சுற்றுச்சூழலுக்கு ஏற்பட்டுக் கொண்டிருக்கும் இந்த புதிய அச்சுறுத்தலை எதிர்த்துப் போராடி வருகிகிறார்:
# வி. கி. முனுசாமி

**வி. கி. முனுசாமி** (*V .K. Munusamy*) இந்தியாவின் புதுச்சேரி மாநிலத்தைச் சேர்ந்த ஒரு சுடுமட்பாண்டக் கலைஞராவார். வி. கி. முனுசாமி கிருஷ்ணபக்தர் என்ற பெயராலும் இவர் அழைக்கப்படுகிறார். 1967 ஆம் ஆண்டு சூலை மாதம் 21 ஆம் நாளில் வி.கிருஷ்ணபதர் மற்றும் மங்கலட்சுமி தம்பதியருக்கு மகனாக முனுசாமி பிறந்தார்.  
சுடுமட்பாண்டக் கலைத்துறையில் ஆற்றிய சீறிய பணிக்காக 2020 ஆம் ஆண்டு இவருக்கு பத்மசிறீ விருது வழங்கப்பட்டது.  
வில்லியனூரை தளமாகக் கொண்ட இக்கலைஞர் பல தலைசிறந்த படைப்புகளை உருவாக்கி பெருமை சேர்த்துள்ளார். உலகின் மிக உயரமான 17 ½ அடி அளவிலான சுடுமண் குதிரை சென்னை அமெரிக்கன் பன்னாட்டுப் பள்ளியில் நிறுவப்பட்டுள்ளது. தென்னிந்திய கோயில்களுக்கு பல சிற்பங்களை உருவாக்கித் தந்துள்ளார். அமெரிக்கா, பிரான்சு, செருமனி மற்றும் சுவிட்சர்லாந்து நாடுகளில் பல்வேறு பன்னாட்டு நிகழ்வுகளில் பங்கேற்றுள்ளார்.
கலை மேம்பாட்டு முயற்சிகளின் ஒரு பகுதியாக கோட்டா பழங்குடியினர், சுய உதவிக்குழுக்கள் மற்றும் பள்ளி மாணவர்களுக்கு சுடுமட்பாண்ட கலையில் பயிற்சி அளித்து வருகிறார்.
# எருது

செபு எருதுகள்]]  
**எருது** அல்லது **காளை** (*Ox*) என்பது மாட்டில் ஆண் பால் விலங்கை குறிப்பதாகும். இது ஒரு வேலைக்கார விலங்காக பயிற்சி பெற்ற கால்நடை வகையாகும். பொதுவாக எருதுகள் என்பது ஆண்மை நீக்கப்பட்ட மாடுகளாகும். இதனால் இவற்றின் ஆக்குரோசம் குறைவதால் கட்டுப்படுத்த எளிதாகிறது. சில பகுதிகளில் பசுக்கள் (வயது வந்த பெண்கள்) அல்லது காளைகள் (அப்படியே ஆண்கள்) வேலைக்காகப் பயன்படுத்தப்படலாம்.  
எருதுகள் உழவு, போக்குவரத்து, (பாரவண்டி இழுத்தல், சவாரி வண்டி இழுத்தல்), கதிர் அடித்தலில் தானியங்களை மிதிப்பது மற்றும் செக்கு, நீர் இரைத்தல் உள்ளிட்ட இயந்திரங்கள் இயக்கத்திற்காகப் பயன்படுத்துதல். சிறு மரங்களை வனங்களில் சுமந்து செல்வதற்கும் பயன்படுத்தப்படுகின்றன.  
பொதுவாக எருதுகள் இணையாக நுகத்தடி மூலம் இணைக்கப்பட்டு பயன்படுத்தப்படுகின்றன. சாலைகளில் வீட்டுப் பொருட்களை வண்டியில் எடுத்துச் செல்வது போன்ற இலகுவான வேலைகளுக்கும் இவை பயன்படுத்தப்படுகின்றன. அதே நேரத்தில் கனமான வேலைக்கு, மேலும் ஒரு இணை தேவைக்கேற்ப சேர்க்கப்படும். கடினமான தரையில் அதிக சுமைக்குப் பயன்படுத்தப்படும் குழு ஒன்பது அல்லது பத்து ஜோடிகளுக்கு மேல் இருக்கலாம்.
# எருது

## பெயராய்வு

பசு என்பது மாட்டில் பெண்ணினத்தையும் எருது என்பது ஆணினத்தையும் குறிக்கும். பாறல், புல்லம், பாண்டில், மூரி, ஏறு, பூணி, இறால், பெற்றம், எருது, சே, விடை, இடபம் போன்றவை தமிழில் மாட்டின் ஆண்பாலை குறிக்க பயன்படுத்தப்படும் சொற்களாக திவாகர நிகண்டு உள்ளன.
# எருது

## வளர்ப்பு

எருதுகள் முதன்முதலில் கிமு 4000 இல் வேலைக்காகப் பயன்படுத்தப்பட்டதாகக் கருதப்படுகிறது.
# எருது

## பயிற்சி

வெண்கல எருது]]  
வேலையில் ஈடுபடும் எருதுகள் வேலை வாங்குபவரின் கட்டளைக்கு இணங்கி வேலை செய்யும் வகையில் கற்பிக்கப்படுகின்றன. இதற்கு *எருது-இயக்கி* என்று வழங்கப்படுகிறது*.* இந்த கட்டளைகள் வாய்மொழி கட்டளை அல்லது உடல் மொழி கட்டளையாக இருக்கலாம். இவை சவுக்கு அல்லது நீண்ட தடியால் வலுப்படுத்தப்படுகின்றன.தொழில்துறைக்கு முந்தைய காலங்களில், பெரும்பாலான குழு வீரர்கள் உரத்த குரல்களுக்கும் நேர்மையான மொழிக்கும் பெயர் பெற்றவர்கள்.  
இழுவை விலங்குகளுக்கான வாய்மொழி கட்டளைகள் உலகம் முழுவதும் பரவலாக வேறுபடுகின்றன. வட அமெரிக்காவில், மிகவும் பொதுவான கட்டளைகள்:  
- *பேக்* : கிளம்பு
- *கீ* : வலதுபுறம் திரும்பவும்
- *கெட் அப்* (மேலும் கிட்டியப் அல்லது *கிட்டியாப்*, "எழுந்திரு"): போ
- *ஹா*வ் : இடது பக்கம் திரும்பவும்
- *வாஆ* : நிறுத்து  
நியூ இங்கிலாந்து பாரம்பரியத்தில், இழுவைக்குத் தேர்ந்தெடுக்கப்பட்ட இளம் ஆண்மை நீக்கப்பட்ட கால்நடைகள் *வேலை செய்யும் ஸ்டீயர்கள்* என்று அழைக்கப்படுகின்றன. மேலும் இவை சிறு வயதிலிருந்தே சிரமமின்றி பயிற்சியளிக்கப்படுகின்றன. ஒவ்வொரு மிருகமும் வளரும்போது அவற்றின் பயிற்றுநர் வெவ்வேறு அளவுகளினால் ஆன நுகத்தடியினைப் பயன்படுத்திப் பயிற்சியளிக்கின்றார். இளம் எருதுகள் பொதுவாக நான்கு வயதில் முழுமையாகப் பயிற்சி பெற்றவையாகக் கருதப்படுகின்றன. இதன் பின்னரே இவை எருதுகள் என்று அறியப்படுகின்றன.  
தென்கிழக்கு இங்கிலாந்தில் ஒரு பாரம்பரியம் எருதுகளை (பெரும்பாலும் சசெக்ஸ் கால்நடைகள் ) இரட்டை நோக்கம் கொண்ட விலங்குகளாகப் பயன்படுத்தப்படுகின்றன. இவை இழுவை மற்றும் மாட்டிறைச்சிக்காகப் பயன்படுத்தப்படுகின்றன. எட்டு எருதுகளைக் கொண்ட ஒரு உழுதல் குழு பொதுவாக ஒரு வருட இடைவெளியில் நான்கு ஜோடிகளைக் கொண்டிருக்கும். ஒவ்வொரு ஆண்டும், சுமார் மூன்று ஆண்டுகள் வயதுடைய ஒரு இணை இளம் எருது அணியில் இணைத்து வயதான எருதுகளுடன் பயிற்சி அளிக்கப்படும். இந்த இணை சுமார் நான்கு ஆண்டுகள் வைக்கப்பட்டு, பின்னர் ஏழாம் வயதில் இறைச்சிக்காகக் கொழுக்க வைத்து விற்கப்படும். இதனால் அந்த ஆண்டில் புதிய இணையினை வாங்குவதற்கான ஆகும் செலவில் பெரும்பகுதியை ஈடுகட்டும். உழவுக்கு எருதுகளின் பயன்பாடு இருபதாம் நூற்றாண்டின் ஆரம்பம் வரை இங்கிலாந்தின் சில பகுதிகளில் (தெற்கு டவுன்ஸ் போன்றவை) இருந்தன. எருதுகளின் இணைகள் எப்போதுமே ஒரே மாதிரியாகப் பயன்படுத்தப்பட்டன. மேலும் அவைகளுக்கு பெரும்பாலும் ஜோடி பெயர்கள் வைக்கப்பட்டன. தெற்கு இங்கிலாந்தில் ஒரு ஜோடியின் அருகிலுள்ள பக்க (இடது) எருதுகளை ஒற்றை-அசையாலும், வலது எருதினை நீண்ட அசையினால் அழைப்பது பாரம்பரியமானது (எடுத்துக்காட்டாக: வானம்பாடி (லார்க்) மற்றும் பாடும் பறவை (லின்னெட்), துர்க் மற்றும் புலி).  
எருது பயிற்சியாளர்கள் பெரிய விலங்குகளை அதிக திறனுடைய வேலையினை செய்வதற்காகவே விரும்புகிறார்கள். எருது பொதுவாகப் பெரிய வகை இனங்களாகும். இந்தவகை இனங்களில் பொதுவாக ஆண் பெரியதாகக் காணப்படும். பெண் மாடுகளையும் எருதுகளைப் போலப் பயிற்றுவிக்க முடியும். ஆனால் சிறியவையாக அவை இருப்பதால், கன்றுகளையும் பாலையும் உற்பத்தி செய்வதற்கு பெரும்பாலும் பயன்படுத்தப்படுகின்றன. காளைகள் உலகின் பல பகுதிகளிலும், குறிப்பாக ஆசியா மற்றும் ஆப்பிரிக்காவிலும் பயன்படுத்தப்படுகின்றன.
# எருது

## இலாடம் கட்டுதல்

வேலை செய்யும் எருதுகளுக்கு லாடம் கட்டுதல் அவசியமாகிறது. ஏனெனில் அவற்றின் குளம்பு பிளவுபட்டுள்ளதால் இரண்டு இலாடம் தேவைப்படும். குதிரை இலாடம் பொதுவாக அரை நிலவு அல்லது வாழைப்பழ வடிவத்தில் இருக்கும். இவை அடைப்பொருகொட்டுடனோ அல்லது இல்லாமலோ, மற்றும் சமச்சீராக இணையாகக் கால்களில் பொருத்தப்படுகின்றன. குதிரைகளைப் போலல்லாமல், எருதுகளால் மூன்று கால்களினால் எளிதில் சமப்படுத்தி நிற்க இயலாது. இதேபோன்ற ஒரு நுட்பம் செர்பியாவிலும் பயன்படுத்தப்படுகிறது. மேலும் எளிமையான முறை இந்தியாவில் இன்னும் நடைமுறையில் உள்ளது. இத்தாலியில், எருதுகள் மிகப் பெரியதாக இருக்கக்கூடும். எனவே இலாடம் கட்ட ஒரு பெரிய விட்டங்களின் கட்டமைப்பைப் பயன்படுத்தி நிறைவேற்றப்படுகிறது. இதில் விலங்குகளை உடலின் கீழ் கடந்து செல்லும் சறுக்குகளால் ஓரளவு அல்லது முழுமையாகத் தரையிலிருந்து தூக்க முடியும். பின்னர் கால்களின் பக்கவாட்டிலிருந்து லாடம் பொருத்தப்படுகிறது. லாடம் பொருத்தப்படும்போது ஒரு கயிற்றால் பிடிக்கப்படுகின்றன.  
லாடங்கள் கடந்த காலத்தில் மரத்தால் செய்யப்பட்டவை. ஆனால் இன்று இவை உலோகத்தால் ஆனவை. இதே போன்ற சாதனங்கள் பிரான்சு, ஆஸ்திரியா, ஜெர்மனி, ஸ்பெயின், கனடா மற்றும் அமெரிக்காவில் காணப்படுகின்றன. இங்கு இவை எருது அச்சு அல்லது ஷூயிங் ஸ்டால்கள் என்று அழைக்கப்படுகின்றன. இந்த அமைப்பு சில சமயங்களில் இங்கிலாந்திலும் ஏற்றுக்கொள்ளப்பட்டது. இங்கு இச்சாதனம் க்ரஷ் அல்லது ட்ரெவிஸ் என்று அழைக்கப்படுகிறது. இது குறித்த பதிவு *வேல் ஆஃப் பியூசியில்* உள்ளது. ஜான் சிங்கர் சார்ஜெண்டின் ஓவியமான *ஷூயிங் தி ஆக்ஸ்ல்*, ஒரு காளையின் ஷூயிங் என்பது ஒரு பாடலில் உள்ளது, அதே நேரத்தில் கரேல் டுஜார்டின் எழுதிய *ஒரு ஸ்மித் ஷூயிங் ஆக்ஸ்* மற்றும் உயர்த்தப்பட்ட குளம்பை ஆதரிப்பதன் மூலம் சமநிலையானது.
# எருது

## பயன்கள் மற்றும் குதிரைகளுடன் ஒப்பிடுதல்

ஹோவாவில் ஒரு எருது சவாரி]]
கால நிலைகளைப் பொறுத்து எருதுகள் கனமான சுமைகளை இழுக்க முடியும். மேலும் இவை குதிரைகளை விட நீண்ட காலத்திற்கு இப்பணியினைச் செய்ய முடியும். குதிரைகளை விட எருதுகள் மெதுவாகவும் செயல் படுவைகளாக இருக்கின்றன. இதில் நன்மை மற்றும் தீமை இரண்டும் உள்ளது. அவற்றின் இழுக்கும் பாணி நிலையானது, ஆனால் ஒரு குறிப்பிட்ட காலப்பகுதியில் அவர்களால் அவ்வளவு தரையை மறைக்க முடியாது. விவசாய நோக்கங்களுக்காக, எருதுகள் புல் உடைத்தல் அல்லது ஈரமான, கனமான அல்லது களிமண் நிரப்பப்பட்ட மண்ணில் உழுதல் போன்ற கனமான பணிகளுக்கு மிகவும் பொருத்தமானவை. சரக்குகளை இழுக்கும்போது, எருதுகள் மிக அதிக சுமைகளை மெதுவான மற்றும் நிலையான பாணியில் நகர்த்தும். குதிரைகளுடன் ஒப்பிடும்போது அவை ஒரு பாதகமாக இருக்கின்றன, அவை ஒரு கலப்பை அல்லது சரக்குகளை ஏற்றுவதை விரைவாக இழுக்க வேண்டியிருக்கும்.  
ஆயிரக்கணக்கான ஆண்டுகளாக, எருதுகள் நுகத்தின் பயன்பாட்டின் காரணமாக அதிக சுமைகளை இழுக்கின்றன. இது கால்நடைகளின் கழுத்து மற்றும் தோள்பட்டை உடற்கூறியலின் அடிப்படையில் சிறப்பாகச் செயல்பட வடிவமைக்கப்பட்டுள்ளது. குதிரை கழுத்துப்பட்டையினைக் கண்டுபிடிக்கும் வரை, குதிரையை ஒரு சுமை நகர்த்துவதில் அதன் பின்னணியின் உந்து சக்தியை ஈடுபடுத்த அனுமதித்த வரை, குதிரைகள் அவற்றின் முழு பலத்துடன் இழுக்க முடியவில்லை, ஏனெனில் நுகம் அவற்றின் உடற்கூறியல் பொருந்தாது. (நுகத்துகல் குதிரையின் மார்பினை அழுத்துகின்றன, இதனால் சுவாசம் தடைப்படும்).  
நன்கு பயிற்சி பெற்ற எருதுகள் குதிரைகளை விடக் குறைவான உற்சாகமாகக் கருதப்படுகின்றன.
# தளவாய் சலபதி ராவ்

**தளவாய் சலபதி ராவ்** (*Dalavai Chalapathi Rao*) இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தைச் சேர்ந்த தோல் கைப்பாவை கைவினை கலைஞராவார்.  
தோல் கைப்பாவை கலையில் இவர் மேற்கொண்ட முயற்சிகளுக்காக 2020 ஆம் ஆண்டு சலபதி ராவுக்கு பத்மசிறீ விருது வழங்கப்பட்டது.
# தளவாய் சலபதி ராவ்

## வாழ்க்கைக் குறிப்பு

தளவாய் சலபதி ராவ் 1936 ஆம் ஆண்டு ஆந்திராவின் அனந்தபூர் மாவட்டத்திலுள்ள நிம்மலகுந்தாவில் ஒரு பாரம்பரிய தோல் பொம்மை தயாரிப்பாளர்களின் குடும்பத்தில் பிறந்தார். தர்மாவரம் மண்டலத்தின் நிம்மலகுந்தா கிராமத்தில் தற்போது வசித்துவருகிறார். 1988 ஆம் ஆண்டு தனது கலைக்காக ஒரு தேசிய விருதையும் பெற்றார். 2016 ஆம் ஆண்டு கலா ரத்னா விருதும் இவருக்கு வழங்கப்பட்டது.
# சித்தூர் முஹம்மது ஹபீபுல்லா

**சித்தூர் முஹம்மது ஹபீபுல்லா** (Chittoor Mohammed Habeebullah) ஒரு இந்திய இரைப்பைக் குடல் மருத்துவர் ஆவார், இந்தியாவில் இரைப்பைக் குடலியல் மருத்துவத் துறையில் அவர் செய்த பங்களிப்புகளுக்காக பெயர் பெற்றவர். தென்னிந்திய மாநிலமான ஆந்திராவில் 1937 இல் சித்தூரில் பிறந்தார். Born in 1937
# சித்தூர் முஹம்மது ஹபீபுல்லா

## கல்வி

ஹபீபுல்லா 1958 இல் குண்டூர் மருத்துவக் கல்லூரியில் மருத்துவத்தில் (எம்.பி.பி.எஸ்) பட்டம் பெற்றார், அதன் பிறகு ஆந்திர பல்கலைக்கழகத்தில் பொது மருத்துவத்தில் முதுகலை பட்டமும் (எம்.டி) மற்றும் டி.எம். முதுகலை மருத்துவ கல்வி மற்றும் ஆராய்ச்சி நிறுவனம், சண்டிகரிலும் பயின்றார்.
# சித்தூர் முஹம்மது ஹபீபுல்லா

## மருத்துவப்பணி

- ஹபீபுல்லா உஸ்மானியா மருத்துவக் கல்லூரியின் காஸ்ட்ரோஎன்டாலஜி துறையில் உதவி பேராசிரியராக தனது வாழ்க்கையைத் தொடங்கினார்,
- 1975 முதல் 1992 வரை துறை பேராசிரியராகவும், துறைத் தலைவராகவும் பணியாற்றினார்.
- 1994 வரை மருத்துகல்லூரியின் அதிபராகவும் பணியாற்றினார்.
- ஹைதராபாத்தின் டெக்கான் மருத்துவ அறிவியல் கல்லூரியில், கல்லீரல் ஆராய்ச்சி மற்றும் நோயறிதலுக்கான மையத்தின் இயக்குநராகவும் பணியாற்றினார். தொடர்ந்து ஆந்திர அரசின் மருத்துவக் கல்வி இயக்குநரகத்தின் இயக்குநராகவும் பணியாற்றினார்.
- ஹபீபுல்லா இந்தியாவின் தேசிய அறிவியல் அகாடமியின் 1997 ஃபெலோவாக தேர்ந்தெடுக்கப்பட்டார்.
- பல அறிவியல் வெளியீடுகளை வெளியிட்டுள்ளார்.
- 1997 ஆம் ஆண்டில் குவாரிஸ்மி சர்வதேச விருதைப் பெற்றவர்.,
- ஹபீபுல்லாவிற்கு 2001 ஆம் ஆண்டில் இந்திய அரசின் நான்காவது மிக உயர்ந்த சிவில் விருதான பத்மஸ்ரீ விருது வழங்கப்பட்டது.
# சித்தூர் முஹம்மது ஹபீபுல்லா

## இறப்பு

10 ஜூலை 2010 அன்று இறந்தார்
# கலா ரத்னா

**கலா ரத்னா** (*Kala Ratna*) இந்தியாவின் ஆந்திரப் பிரதேச மாநிலத்தில் ஆண்டுதோறும் வழங்கப்படும் ஒரு விருதாகும். முன்னதாக இவ்விருது அம்சா விருது என்ற பெயரில் வழங்கப்பட்டு வந்தது. யுகாதி எனப்படும் தெலுங்கு புத்தாண்டு நாளன்று ஆந்திரப்பிரதேச அரசும் ஆந்திரப்பிரதேச கலாச்சார மன்றமும் இணைந்து இவ்விருது வழங்கும் விழாவை ஏற்பாடு செய்து நடத்துகின்றன.  
ஒவ்வொரு துறையிலும் புகழ்பெற்ற நபர்களின் சாதனைகளை இவ்விருதுகள் கொண்டாடுகின்றன. இலக்கியம், இசை, நடனம், ஓவியம், சிற்பம், நாட்டுப்புற மற்றும் பழங்குடியினர் கலைகளைச் சேர்ந்தவர்கள் விருதுக்காகத் தேர்ந்தெடுக்கப்படுகிறார்கள். விழாவில் கலா ரத்னா விருதுகளுடன் ஆந்திரப் பிரதேச அரசு அதே மேடையில் யுகாதி புராசுகரம் விருதுகளையும் வழங்குகிறது.
# கலா ரத்னா

## விருது

கலா ரத்னா விருதுகளை ஆந்திரப் பிரதேச முதல்வர் வழங்குகிறார். ஒவ்வொரு விருதும் ரூ. 30,000 பணமுடிப்பு, ஒரு பொன்னாடை, தங்கமுலாம் பூசப்பட்ட அம்சா நினைவு பரிசு ஆகியவற்றை உள்ளடக்கியிருக்கும்.
# ஆசியப் புலிகள்

**ஆசியப் புலிகள்** (*Asian Tigers*) என்பது ஆப்கானித்தான் நாட்டைச் சேர்ந்த ஒரு போராளிக்குழுவைக் குறிக்கும். முன்னாள் பாக்கித்தான் உளவுத்துறை அதிகாரிகள் காலித் கவாஜா, கர்னல் இமாம், பிரித்தானிய பத்திரிகையாளர் ஆசாத் குரேசி மற்றும் குரேசியின் ஓட்டுநர் ருசுதம் கான் ஆகியோரை 2010 ஆம் ஆண்டு மார்ச் மாதம் கடத்தியதாக ஆசியப்புலிகள் குழு முதலில் பொறுப்பேற்றுக் கொண்டது. 2010 ஆம் ஆண்டு ஏப்ரல் மாதத்தில் கவாஜா கொல்லப்பட்டார். குரேசியும் கானும் 165 நாட்கள் சிறைவைக்கப்பட்ட பின்னர் 2010 ஆம் ஆண்டு செப்டம்பர் மாத்த்தில் விடுவிக்கப்பட்டனர். 2011 ஆம் ஆண்டு சனவரி மாதத்தில் இமாம் கொல்லப்பட்டார்.  
லஷ்கர்-இ-ஜாங்விஅல்லது அர்கத்-உல்-ஜிகாத்என்ற தீவிரவாத இயக்கத்திலிருந்து பிரிந்து வந்த போராட்டக்குழுவாக ஆசியப் புலிகள் போராளிக்குழு விவரிக்கப்படுகிறது.
# நாசா புவி அறிவியல்

**நாசா புவி அறிவியல்** (*NASA Earth Science*) என்பது அமெரிக்காவின் நாசா விண்வெளி நிறுவனத்தின் ஓர் ஆராய்ச்சித் திட்டமாகும். முன்னதாக புவி அறிவியல் நிறுவனம் என்றும் புவிக் கோள் திட்டம் என்றும் இந்த ஆராய்ச்சித் திட்டம் அழைக்கப்பட்டது.
பூமியின் அமைப்பு பற்றிய அறிவியல் புரிதலையும், இயற்கை மற்றும் மனிதனால் மேற்கொள்ளப்படும் தூண்டல்களுக்கு பூமி வெளிப்படுத்தும் எதிர்வினைகளையும் இத்திட்டம் ஆய்வு செய்கிறது. இதனால் தற்போதைய மற்றும் எதிர்கால சந்ததியினருக்கான காலநிலை, வானிலை மற்றும் இயற்கை ஆபத்துகள் பற்றிய மேம்பட்ட கணிப்பை செயல்படுத்த முடியும். 2006 ஆம் ஆண்டு முதல் 2019 ஆம் ஆண்டு பிப்ரவரி மாதம் வரை இந்நிறுவனத்தின் இயக்குநராக மைக்கேல் ஃப்ரீலிச் செயல்பட்டார்.  
புவி அறிவியலில் ஆராய்ச்சியை நாசா நிறுவனம் ஆதரிக்கிறது. பூமி கண்காணிப்பு அமைப்பின் ஒரு பகுதியாக, காலநிலை, வளிமண்டல வேதியியல், கடல் மற்றும் நில சுற்றுச்சூழல் அமைப்புகளின் நிலையை கண்காணிக்க பூமியை கண்காணிக்கும் செயற்கைக்கோள்களை ஏவி பராமரிக்கிறது. புதைபடிவ எரிபொருட்களை மனிதர்கள் எரிப்பதன் மூலம் உமிழப்படும் பைங்குடில் வாயுக்களால் புவி வெப்பமடைகிறது என்ற அபாயத்தைக் குறித்து முதலில் உலகை எச்சரித்த டாக்டர் யேம்சு ஏன்சன் என்பவர் நாசாவின் புவி அறிவியல் விஞ்ஞானியாவார்.  
புவி அறிவியல் ஆராய்ச்சித் திட்டம், நாசா வானுயிரியல் நிறுவனத்தின் மூலம் வேற்று கிரகத்தில் உயிரினங்கள் வாழ்கின்றனவா என்பதை தேடுவதற்கான புரிதலின் அடித்தளத்தையும் வழங்குகிறது, குறிப்பாக வேற்று கிரகத்தில் உயிரினங்கள் உயிர்வாழ்வதற்கான அதிகபட்ச சாத்திய நிலைமைகளை ஆராய்வதற்கு பெரும்பாலும் இத்திட்டத்தில் கவனம் செலுத்தப்படுகிறது.
# மழைக்காடு ஆராய்ச்சி நிறுவனம்

**மழைக்காடு ஆராய்ச்சி நிறுவனம்** (*Rain Forest Research Institute*)(ஆர்.எஃப்.ஆர்.ஐ) என்பது அசாமில் ஜோர்ஹாட்டில் அமைந்துள்ள ஆராய்ச்சி நிறுவனம் ஆகும். இது இந்திய அரசாங்கத்தின் சுற்றுச்சூழல், வன மற்றும் காலநிலை மாற்ற அமைச்சின் இந்திய வன ஆராய்ச்சி கல்வி குழுமத்தின் (ஐ.சி.எஃப்.ஆர்.இ) கீழ் செயல்படுகிறது. இந்நிறுவனத்தின் இரு மையங்கள் அசிவால் மற்றும் அகர்தலாவில் அமைந்துள்ளன.
# மத்திய மாசுக் கட்டுப்பாட்டு வாரியம்

இந்தியாவின் **மத்திய மாசுக் கட்டுப்பாட்டு வாரியம்** (*Central Pollution Control Board*-மமாகவா) சுற்றுச்சூழல், வன மற்றும் காலநிலை மாற்ற அமைச்சகத்தின் (Mo.EFCC) கீழ் செயல்படும் சட்டரீதியான அமைப்பாகும். இது 1974ஆம் ஆண்டில் நீர் (மாசு தடுப்பு மற்றும் கட்டுப்பாடு) சட்டத்தின் கீழ் நிறுவப்பட்டது. சிபிசிபி 1981 ஆம் ஆண்டின் காற்று (மாசு தடுப்பு மற்றும் கட்டுப்பாடு) சட்டத்தின் கீழ் அதிகாரங்கள் மற்றும் செயல்பாடுகளை ஒப்படைத்துள்ளது. இது கள உருவாக்கமாகச் செயல்படுகிறது. சுற்றுச்சூழல் (பாதுகாப்பு) சட்டம், 1986 இன் விதிகளின் கீழ் சுற்றுச்சூழல் மற்றும் வனத்துறை அமைச்சகத்திற்குத் தொழில்நுட்ப சேவைகளை வழங்குகிறது. இது தொழில்நுட்ப உதவி மற்றும் வழிகாட்டுதல்களை வழங்குவதன் மூலம் மாநில மாசுக் கட்டுப்பாட்டு வாரியங்களின் செயல்பாடுகளை ஒருங்கிணைக்கிறது. மேலும் அவற்றுக்கிடையேயான மோதல்களையும் தீர்க்கிறது. இது மாசுக் கட்டுப்பாட்டுத் துறையில் நாட்டின் உச்ச தொழில்நுட்ப அமைப்பாகும். இந்திய அரசின் அமைச்சரவையின் நியமனக் குழுவால் நியமிக்கப்பட்ட இதன் தலைவர் இந்த வாரியத்திற்கு தலைமைத் தாங்குகிறார். தற்போதைய செயல் தலைவராக ஸ்ரீ சிவ் தாஸ் மீனாவும் உறுப்பினர் செயலாளர் முனைவர் பிரசாந்த் கர்கவாவும் உள்ளனர்.  
மத்திய மாசுக் கட்டுப்பாட்டு வாரியத்தின் தலைமை (மமாகவா) அலுவலகம் புதுதில்லியில் உள்ளது. இதனுடன் இணைந்த ஏழு மண்டல அலுவலகங்கள் மற்றும் 5 ஆய்வகங்கள் உள்ளன. இந்த வாரியம் சுற்றுச்சூழல் மதிப்பீடுகள் மற்றும் ஆராய்ச்சிகளை மேற்கொள்கிறது. மண்டல அலுவலகங்கள், பழங்குடியினர் மற்றும் உள்ளூர் அரசாங்கங்களுடன் கலந்தாலோசித்து, பல்வேறு சுற்றுச்சூழல் சட்டங்களின் கீழ் தேசிய தரங்களைப் பராமரிக்கும் பொறுப்பினை மேற்கொள்கிறது. நீர் மற்றும் காற்றின் தரத்தைக் கண்காணிப்பதற்கான பொறுப்புகளை முதன்மையாக இது கொண்டுள்ளது. மற்றும் கண்காணிப்பு தரவையும் பராமரிக்கிறது. இந்த நிறுவனம் தொழில்கள் மற்றும் அரசாங்கத்தின் அனைத்து மட்டங்களுடனும் பல்வேறு வகையான தன்னார்வ மாசு தடுப்பு திட்டங்கள் மற்றும் எரிசக்தி பாதுகாப்பு முயற்சிகளில் செயல்படுகிறது. நீர் மற்றும் காற்று மாசுபாட்டைத் தடுக்கவும் கட்டுப்படுத்தவும் இது மத்திய அரசுக்கு அறிவுறுத்துகிறது. தொழில்துறை மற்றும் பிற நீர் மற்றும் காற்று மாசுபாடுகள் குறித்தும் ஒன்றியப் பிரதேசங்களின் அரசாங்கங்களுக்கு இது அறிவுறுத்துகிறது. சுற்றுச்சூழல் மாசுபாட்டைத் தடுப்பது மற்றும் கட்டுப்படுத்துவது தொடர்பான சட்டங்களை அமல்படுத்துவதற்கு மத்திய வாரியம் மாநில மாசுக் கட்டுப்பாட்டு வாரியங்கள் இணைந்து செயலாற்றுகிறது.  
மாசுக் கட்டுப்பாட்டு வாரியத்தில் பொறியாளர்கள், விஞ்ஞானிகள் மற்றும் சுற்றுச்சூழல் பாதுகாப்பு வல்லுநர்கள் உட்பட சுமார் 500 முழுநேர ஊழியர்கள் பணியாற்றுகின்றனர்.
# மத்திய மாசுக் கட்டுப்பாட்டு வாரியம்

## வரலாறு

மமாகவா தூய்மையான நீரோடைகள், கிணறுகள் என 22ஐ அமைத்துள்ளது.  
மமாகவாயில் மேலும் சில செயல்பாடுகளைச் சேர்ப்பதன் மூலம், நீர் மற்றும் காற்றுச் சட்டத்தின் இடைவெளிகளைக் குறைப்பதற்குச் சுற்றுச்சூழல் பாதுகாப்புச் சட்டம் (இபிஏ) 1986இல் நிறைவேற்றப்பட்டது. தொடர்புடைய தரவுகளை உருவாக்குவதன் மூலமும், விஞ்ஞான தகவல்களை வழங்குவதன் மூலமும், தேசிய கொள்கைகள் மற்றும் திட்டங்களை உருவாக்குவதற்கான தொழில்நுட்ப உள்ளீடுகளை வழங்குவதன் மூலமும், மனிதவளத்தின் பயிற்சி மற்றும் மேம்பாடு மற்றும் அரசாங்கத்தின் பல்வேறு மட்டங்களில் விழிப்புணர்வை ஊக்குவிப்பதற்கான நடவடிக்கைகளை ஒழுங்கமைப்பதன் மூலமும் நாட்டில் மாசுபாட்டைக் குறைப்பதிலும் கட்டுப்படுத்துவதிலும் மசுகவா பங்கு வகிக்கிறது. டெல்லி மாசுக் கட்டுப்பாட்டுக் குழு (டிபிசிசி) 1991ஆம் ஆண்டில் மத்திய அரசு (சிபிசிபி) மற்றும் (என்ஜிடி) உடன் இணைந்து தலைநகரில் மாசுபாட்டைக் கட்டுப்படுத்தி வருகிறது.
# மத்திய மாசுக் கட்டுப்பாட்டு வாரியம்

## நிறுவன அமைப்பு

மமாகவா *தலைவர்* *தலைமையில் உறுப்பினர் செயலாளரால்* வழிநடத்தப்படுகிறது. மசுகவா பின்வரும் ஒன்பது பெரிய திட்டங்களின்/செலவினங்கள் மூலம் அதன் பல்வேறு செயல்பாடுகளைச் செய்கிறது.  
- மாசு மதிப்பீடு (கணக்கெடுப்பு மற்றும் கண்காணிப்பு).
- ஆராய்ச்சி மற்றும் மேம்பாடு, ஆய்வக மேலாண்மை.
- தொழில் சார்ந்த உமிழ்வு மற்றும் கழிவுநீர் தரங்களுக்கான தரநிலைகள் மற்றும் வழிகாட்டுதல்களின் வளர்ச்சி
- பயிற்சி
- தகவல் தரவுத்தள மேலாண்மை மற்றும் நூலகம்
- மாசுக் கட்டுப்பாட்டுத் தொழில்நுட்பம்
- மாசுக் கட்டுப்பாட்டு அமலாக்கம்
- பொதுமக்கள் விழிப்புணர்வு மற்றும் பிரச்சார வெளியீடுகள்
- தீங்கு கழிவு மேலாண்மை
# மத்திய மாசுக் கட்டுப்பாட்டு வாரியம்

## மசுகவா தலைமை அலுவலகத்தின் பிரிவுகள்

மமாகவா தலைமை அலுவலகம் தற்போது 22 பிரிவுகளாகப் பிரிக்கப்பட்டுள்ளது. ஒவ்வொரு பிரிவுக்கும் அதற்கான பொறுப்பு மற்றும் தனிப்பட்ட இலக்குகளைக் கொண்டுள்ளன.  
- மாசு கட்டுப்பாட்டு திட்டமிடல் பிரிவு (பிசிபி).
- மாசுபாடு, மதிப்பீடு, கண்காணிப்பு மற்றும் கணக்கெடுப்பு (PAMS).
- மாசுக் கட்டுப்பாட்டு அமலாக்கப் பிரிவு -I (பி.சி.ஐ-ஐ).
- மாசுக் கட்டுப்பாட்டு அமலாக்கப் பிரிவு- II (பிசிஐ- II).
- மாசுக் கட்டுப்பாட்டு அமலாக்கப் பிரிவு - III (பிசிஐ -3).
- நகர்ப்புற மாசுக் கட்டுப்பாட்டுப் பிரிவு (யுபிசிடி).
- அபாயகரமான கழிவு மேலாண்மை பிரிவு (HWMD).
- தகவல் தொழில்நுட்பம்.
- சுற்றுச்சூழல் பயிற்சி பிரிவு (ETU).
- சட்ட செல்
- பொது நலப் பிரிவு
- மேலாண்மை பிரிவு
- கட்டுமான பிரிவு
- நூலகம்
- ஹிந்தி பிரிவு
- நிர்வாகம் (ஆட்சேர்ப்பு).
- பிசிஐ (எஸ்எஸ்ஐ)
- நிர்வாகம் (PERSONNEL).
- பொருள்
- கணக்குகள்
# மத்திய மாசுக் கட்டுப்பாட்டு வாரியம்

## மண்டல அலுவலகங்கள்

மமாகவா பல்வேறு மாநிலங்களில் 7 மண்டல அலுவலகங்களை நிறுவியுள்ளது. மண்டல அலுவலகங்கள் கள அலுவலகங்கள் மசுகவாயின் தலைமை அலுவலகத்தின் அனைத்து திட்டங்களையும் செயல்படுத்துகின்றன. தயாரிக்கப்படுகின்றன. மண்டல அலுவலகங்கள் கள விசாரணையை மேற்கொண்டு, நீர் தரக் கண்காணிப்பு, காற்றின் தரக் கண்காணிப்பு, தொழில்துறை ஆய்வு மற்றும் இது போன்ற பிற நடவடிக்கைகள் குறித்த அறிக்கைகளைத் தலைமை அலுவலகத்திற்கு மேலதிக நடவடிக்கைகளுக்கு அனுப்புகின்றன. ஒவ்வொரு மண்டல அலுவலகமும் ஒரு குறிப்பிட்ட எண்ணிக்கையிலான மாநிலங்களைக் கண்காணிக்கின்றது. மண்டல அலுவலகங்கள், பெங்களூரு, கொல்கத்தா, சில்லாங், போபால், இலக்னோ, வடோதராவிலும் ஆக்ராவில் ஒரு திட்ட அலுவலகத்துடன் அமைந்துள்ளது.
# மீன்வளம், கால்நடை பராமரிப்பு மற்றும் பால் வள அமைச்சகம்

**மீன்வளம்,** **கால்நடை பராமரிப்பு மற்றும் பால் வள அமைச்சகம்** (*Ministry of Fisheries, Animal Husbandry and Dairying*) இந்தியாவில் புதிதாக அமைக்கப்பட்ட அமைச்சகமாகும். இதன் மூத்த அமைச்சர் பர்சோத்தம் ரூபாலா ஆவார். இணை அமைச்சர்கள் பிரதாப் சந்திர சாரங்கி மற்றும் சஞ்சீவ் பல்யாண் ஆவர்.  
இது வேளாண் மற்றும் உழவர் நல அமைச்சகத்தின் கீழ் அதே பெயரில் உள்ள துறையைச் சேர்ந்த மோடி அரசால் 2019 மே மாதம் உருவாக்கப்பட்டது. இந்த நடவடிக்கையை அமுலின் சந்தைப்படுத்துபவர் குஜராத் கூட்டுறவு பால் சந்தைப்படுத்தல் கூட்டமைப்பு (ஜி.சி.எம்.எம்.எஃப்) வரவேற்றது.
# மீன்வளம், கால்நடை பராமரிப்பு மற்றும் பால் வள அமைச்சகம்

## அமைச்சர்கள்

| இந்திய தேசிய காங்கிரசு |  |  |  |
| --- | --- | --- | --- |
| -
!செளத்திரி பிரம்ம பிரகாஷ் யாதவ் | 30 ஜூலை 1979 | 14 ஜனவரி 1980 | இந்திய தேசிய காங்கிரசு |
# மீன்வளம், கால்நடை பராமரிப்பு மற்றும் பால் வள அமைச்சகம்

## இணை அமைச்சர்

| பாரதிய ஜனதா கட்சி |
| --- |
# பி. வசந்தா

**பி. வசந்தா** (*B. Vasantha*) (பிறப்பு 29 மார்ச் 1944) ஒரு தென்னிந்திய பின்னணி பாடகியான இவர் கலைமாமணி விருது (தமிழ்நாடு) மற்றும் உகாதி விருது (ஆந்திரா) ஆகிய இரண்டு மாநில அளவிலான விருதுகளைப் பெற்றுள்ளார்.
# பி. வசந்தா

## குடும்பம்

இவரது கணவர் தோர்பலா சுதாகர் ஐதாராபாத் தலைமைச் செயலகத்தில் பணியாற்றினார். இவர்களுக்கு இரண்டு மகள்களும் ஒரு மகனும் இருந்தனர். மூத்த மகளின் பெயர் சுரேகா. இரண்டாவது மகள் சுசித்ரா. மகன் சரத்.
# பி. வசந்தா

## திரையுலகம்

இவர் முதன்முதலில் 1961ஆம் ஆண்டு "வக்தனம்" என்ற தெலுங்குத் திரைப்படத்தில் பாடினார். பின்னர் கன்னடம், மலையாளம், தமிழ், இந்தி போன்ற படங்களில் 4000 பாடல்களைப் பாடினார்.
# இந்திய வன ஆராய்ச்சி நிறுவனங்களின் பட்டியல்

, தேராதூன்]]
இது **இந்தியாவில் உள்ள வன ஆராய்ச்சி நிறுவனங்களின் பட்டியல்** .
# இந்திய வன ஆராய்ச்சி நிறுவனங்களின் பட்டியல்

## தன்னாட்சி ஆராய்ச்சி நிறுவனங்கள்

### சுற்றுச்சூழல் மற்றும் வனத்துறை அமைச்சகம்

இந்தியாவின் சுற்றுச்சூழல், வன மற்றும் காலநிலை மாற்ற அமைச்சகத்தின் கீழ் உள்ள நிறுவனங்கள்  
- கோவிந்த் பல்லாஹ் இமயமலை சுற்றுச்சூழல் மற்றும் மேம்பாடு நிறுவனம், அல்மோரா
- இந்திய வன மேலாண்மை நிறுவனம், போபால்
- இந்திய ஒட்டு பலகை தொழில் ஆராய்ச்சி மற்றும் பயிற்சி நிறுவனம், பெங்களூர்
- இந்திய காட்டுயிர் நிறுவனம், தேராதூன்
# இந்திய வன ஆராய்ச்சி நிறுவனங்களின் பட்டியல்

## தன்னாட்சி ஆராய்ச்சி நிறுவனங்கள்

### இந்திய வனவியல் ஆராய்ச்சி மற்றும் கல்வி குழுமம்

இந்திய வனவியல் ஆராய்ச்சி மற்றும் கல்வி குழுவின் கீழ் உள்ள நிறுவனங்கள் தேராதூனை தலைமையிடமாகக் கொண்டுள்ளன  
- மூங்கில் மற்றும் பிரம்பு மேம்பட்ட ஆராய்ச்சி மையம், ஐஸ்வால்
- வறண்ட வன ஆராய்ச்சி நிறுவனம், ஜோத்பூர்
- வன அடிப்படையிலான வாழ்வாதாரங்கள் மற்றும் விரிவாக்க மையம் (சி.எஃப்.எல்.இ), அகர்தலா
- வனவியல் ஆராய்ச்சி மற்றும் மனித வள மேம்பாட்டு மையம், சிந்த்வாரா
- சுற்றுச்சூழல் மறுவாழ்வுக்கான வன ஆராய்ச்சி மையம், அலகாபாத்
- வன ஆய்வு நிறுவனம் (இந்தியா), தேராதூன்
- இமயமலை வன ஆராய்ச்சி நிறுவனம், சிம்லா
- வன பல்லுயிர் நிறுவனம், ஹைதராபாத்
- வன மரபியல் மற்றும் மரம் இனப்பெருக்கம் நிறுவனம், கோயம்புத்தூர்
- வன உற்பத்தித்திறன் நிறுவனம், ராஞ்சி
- மர அறிவியல் மற்றும் தொழில்நுட்ப நிறுவனம், பெங்களூர்
- மழைக்காடு ஆராய்ச்சி நிறுவனம், ஜோர்ஹாட்
- வெப்பமண்டல வன ஆராய்ச்சி நிறுவனம், ஜபல்பூர்
- வன அறிவியல் மையம்
# இந்திய வன ஆராய்ச்சி நிறுவனங்களின் பட்டியல்

## பிற தேசிய நிறுவனங்கள்

சுற்றுச்சூழல் மற்றும் வனத்துறை அமைச்சகத்தின் கீழ் உள்ள பிற ஆராய்ச்சி நிறுவனங்கள்  
; துணை அலுவலகங்கள்  
- இந்திய வன ஆய்வு, தேராதூன்
- இந்திரா காந்தி தேசிய வன அகாடமி, தேராதூன்
- வன கல்வி இயக்குநரகம், தேராதூன்
- இந்தியத் தாவரவியல் அளவாய்வு, கொல்கத்தா
- தேசிய விலங்கு நல நிறுவனம், பரீதாபாது
- தேசிய விலங்கியல் பூங்கா, புது தில்லி
- இயற்கை வரலாற்றுக்கான தேசிய அருங்காட்சியகம், புது தில்லி
- இந்திய விலங்கியல் கணெக்கெடுப்பு நிறுவனம், கொல்கத்தா
- வனவிலங்கு குற்றக் கட்டுப்பாட்டு பணியகம்  
; அதிகாரிகள்  
- மத்திய விலங்கு காட்சியக ஆணையம், புது தில்லி
- தேசிய பல்லுயிர் ஆணையம், சென்னை
- தேசிய கங்கா நதி படுகை ஆணையம், புது தில்லி
- தேசிய புலிகள் பாதுகாப்பு ஆணையம், புது தில்லி  
; சிறப்பான மையங்கள்  
- சுற்றுச்சூழல் கல்வி மையம், அகமதாபாது
- சிபிஆர் சுற்றுச்சூழல் கல்வி மையம், சென்னை
- விலங்குகள் மற்றும் சுற்றுச்சூழல் மையம், பெங்களூர்
- சுற்றுச்சூழல் பொருளாதாரத்தில் சிறந்த மையம், சென்னை
- உள்ளூர் சுகாதார மரபுகளை புத்துயிர் பெறுவதற்கான அறக்கட்டளை, பெங்களூரு
- சுற்றுச்சூழல் அறிவியல் மையம், பெங்களூரு
- சீரழிந்த சுற்றுச்சூழல் அமைப்பின் சுற்றுச்சூழல் மேலாண்மை மையம், தில்லி
- சுரங்க சுற்றுச்சூழல் மையம், தன்பாத்
- சலீம் அலி நினைவு பறவையியல் மற்றும் இயற்கை வரலாற்று மையம் (சாக்கான்), கோயம்புத்தூர்<nowiki/>வெப்பமண்டல தாவரவியல் பூங்கா மற்றும் ஆராய்ச்சி நிறுவனம், திருவனந்தபுரம்
# இந்திய வன ஆராய்ச்சி நிறுவனங்களின் பட்டியல்

## மாநில அரசுகளின் கீழ்

- கேரள வன ஆராய்ச்சி நிறுவனம், பீச்சி, திருச்சூர்
- வன கல்லூரி மற்றும் ஆராய்ச்சி நிறுவனம், தமிழ்நாடு வேளாண் பல்கலைக்கழகம், மேட்டுப்பாளையம்
- வன ஆராய்ச்சி நிறுவனம், கான்பூர், உத்தரபிரதேச வனத்துறை
- குஜராத் வன ஆராய்ச்சி மையம், ராஜ்பிப்லா, குஜராத்
- மாநில வனத்துறை, ஜம்மு
- மாநில வன ஆராய்ச்சி மற்றும் பயிற்சி நிறுவனம், ராய்ப்பூர், சத்தீஸ்கர்
- மாநில வன ஆராய்ச்சி நிறுவனம், ஜபல்பூர், மத்திய பிரதேசம்
- மாநில வன ஆராய்ச்சி நிறுவனம், சென்னை, தமிழ்நாடு
- மாநில வன ஆராய்ச்சி நிறுவனம், லடோவால், மாவட்ட லூதியானா, பஞ்சாப்
- மாநில வன ஆராய்ச்சி நிறுவனம், இட்டாநகர், அருணாச்சல பிரதேசம்